Vinter-OL 2022

Vinter-OL 2022 var de 24. olympiske vinterleker og ble arrangert fra 4. til 20. februar 2022 i Beijing og områder ved Yanqing og Chongli i Kina. Dette var første gang Kina arrangerte vinter-OL, landet hadde tidligere arrangert sommerlekene i Beijing i 2008. Beijing ble dermed den første byen som har arrangert både sommer- og vinterleker. Vinterlekene ble arrangert i Asia for fjerde gang – de tre første var Sapporo i 1972, Nagano i 1998, begge i Japan, og Pyeongchang i 2018 i Sør-Korea.

Det ble konkurrert i 109 øvelser i 7 idretter med 15 disipliner. Det deltok totalt  utøvere fra 91 forskjellige nasjonslag, hvorav 90 nasjonale olympiske komiteer samt ROC (Russian Olympic Committee), et lag bestående av utøvere fra Russland som deltok under den russiske olympiske komiteens flagg. ROC-utøverne ble godkjent av Den internasjonale olympiske komité (IOK) etter at Russlands antidopingbyrå, RUSADA, først ble suspendert i fire år av World Anti-Doping Agency (WADA) på grunn av de mange bruddene på dopingreglementet som ble avdekket i forbindelse med Vinter-OL 2014. Utestengelsen ble i desember 2019 justert til to år av Den internasjonale voldgiftsretten for sport (CAS).

Ifølge den uoffisielle medaljestatistikken ble Norge lekenes mestvinnende nasjon med 16 gull-, 8 sølv- og 13 bronsemedaljer. Med 16 gullmedaljer satte Norge ny rekord i antall vunnede gull for én nasjon i samme vinterleker. Med 37 medaljer sammenlagt var Norge kun to medaljer unna tangering av sin egen rekord fra 2018 i antall medaljer vunnet i ett og samme vinter-OL. Tyskland, som ble nest beste nasjon, vant 12 gull.

 Valg av vertsby 
Fem byer utarbeidet søknader om å få arrangere lekene. Frist for å melde sin interesse for vinter-OL 2022 til Den internasjonale olympiske komité (IOK) var 14. november 2013, og frist for innsendelse av «questionnaire» (søknad) til IOK var 14. mars 2014. IOK valgte deretter kandidatbyer til neste søkerrunde samtidig med undertegning og betaling av kandidaturavgift sommeren 2014. Frist for ferdig utarbeidet søknad var januar 2015.

 Søkerbyer 
Da fristen for å melde sin interesse for Vinter-OL 2022 gikk ut 14. november 2013 hadde seks byer meldt interesse, noe som ble redusert til fem da Stockholm senere trakk seg.

 Byer som deltok ved avstemningen 
  Almaty (Kasakhstan)
  Beijing (Kina)

Beijing ble valgt ved avstemning under den internasjonale olympiske komités 128. sesjon i Kuala Lumpur i Malaysia 31. juli 2015. To søkerbyer deltok i den avgjørende avstemningen. Beijing fikk 44 stemmer, mens Kasakhstans største by Almaty fikk 40 stemmer.

+ Avstemning – arrangør av Vinter-OL 2022 Kandidat Nasjon StemmerBeijing44Almaty40

 Norges nei til Vinter-OL i Oslo 2022 

Den 14. mars 2014 sendte Oslo kommune og Norges idrettsforbund en søknad til Den internasjonale olympiske komité (IOK) om å være vertsby for arrangeringen av Vinter-OL 2022.Første OL-søknad er sendt til IOC, Pressemelding fra Oslo kommune og Norges Idrettsforbund, 14. mars 2014 Folkeavstemningen om OL i Oslo 2022 ble gjennomført i Oslo 9. september 2013, og ga 55,08% ja, 44,92% nei og 2,94% blanke stemmer. Den 7. juli 2014 ble Oslo godkjent av IOK som kandidat til å bli vertsby.Jonas Wikborg: Nå er Oslo akseptert som OL-kandidatby, VG, 7. juli 2014

På sitt landsmøte på Gardermoen vedtok Fremskrittspartiet den 4. mai 2014 å si nei til å gi statsgaranti for et OL i Oslo i 2022.Maria Mikkelsen, Cato Husabø Fossen: Frp sier nei til OL i 2022. Hagen tapte OL-slaget etter knallhardt IOC-oppgjør, VG, 4. mai 2014 Opposisjonspartiet Arbeiderpartiet hadde ikke noe landsmøtevedtak, men gikk gradvis over til å støtte et OL. Den 11. juli 2014 sa åtte fylkesledere ja, syv nei, mens fire ikke hadde bestemt seg.Kjetil Gillesvik, Kyrre Kjellevold: Ap-flertall for OL-søknad, Bergens Tidende, 11. juli 2014 Den 25. september hadde stemningen snudd til et nei blant fylkeslederne,NTB: Arbeiderpartiet vil bruke partipisken i OL-saken, Dagbladet, 25. september 2014 men nå var partiledelsen for. Det ble spekulert i om partiet kom til å bruke «partipisken» til å tvinge frem et ja-standpunkt. Partileder Jonas Gahr Støre, partisekretær Raymond Johansen og LO-leder Gerd Kristiansen var positive til et OL. Derimot var stortingsgruppen dypt splittet, med 16 imot, 14 for og 25 uten klart standpunkt.Simen Tallaksen, Magnus Lysberg og Pål Hellesnes: Knapp nei-ledelse i Ap om Oslo-OL: Full OL-strid i Ap-gruppa, Klassekampen, 2. oktober 2014

Dermed ble Høyres standpunkt avgjørende. Partiet hadde flertall med Arbeiderpartiet på Stortinget, og kunne i teorien sikre flertall for et ja-standpunkt ved å gå utenom regjeringspartneren Fremskrittspartiet. Et internt notat viste at Høyre-ledelsen ville anbefale stortingsgruppen å gi et «betinget ja» til søknaden med medfølgende statsgaranti.Cato Husabø Fossen, Ole Kristian Strøm, Lars Joakim Skarvøy, Pål Ertzaas, Anders K. Christiansen, Ingeborg Huse Amundsen: Slik avgjøres spillet om Oslo-OL, VG, 1. oktober 2014Cato Husabø Fossen, Lars Joakim Skarvøy, Pål Ertzaas: Hemmelig Høyre-notat anbefaler OL,VG, 1. oktober 2014 Den 1. oktober rettet media søkelyset mot kritikkverdige forhold ved IOKs krav til Norge og Oslo, der det ble brukt uttrykk som «pampefest».Cato Husabø Fossen, Pål Ertzaas, Lars Joakim Skarvøy, Eirik Mosveen, Anders K. Christiansen, Ole Kristian Strøm, Eirik Linaker Berglund: IOC krever gratis sprit på stadion og cocktail-fest med Kongen VG, 1. oktober 2014 Mer enn  sider med dokumenter fra IOK var lagt ut på nettet,Dokumenter og nedlastinger , Oslo 2022 Candidate City og utløste debatt. Samme dag sa Høyres stortingsgruppe nei til OL-arrangementet, og ba regjeringen om å stanse prosessen videre.Lars Joakim Skarvøy: Nei-dronningen Siv Jensen om OL: Jeg er veldig glad! - se også video under, «Her sier Høyre nei til OL», VG, 1. oktober 2014Fredrik Svendsen, Jostein Matre, Lars Joakim Skarvøy, Cato Husabø Fossen, Bjørn Haugan: 
Høyre sier nei - ikke OL i Oslo 2022, VG, 1. oktober 2014
mini|Logoen for Lvivs søknad.

 Byer som trakk søknaden før avstemningen 

  Oslo (Norge): I en folkeavstemning gjennomført blant innbyggerne i Oslo 9. september 2013 sa 172 837 (55,08 prosent) ja, mens 140 982 (44,92 prosent) sa nei på spørsmålet «Bør Oslo kommune søke om De olympiske vinterleker og Paralympiske leker i 2022?». 9519 (2,94 prosent) av stemmene var blanke. Oslo trakk seg da det ikke ble garantert statsstøtte.
  Lviv (Ukraina)
   Kraków/Jasná (Polen/Slovakia):«Her er Oslos OL-konkurrenter», artikkel i VG 11. september 2013 Trakk seg etter en folkeavstemning i mai 2014.
  Stockholm (Sverige): Trakk sin interesse i januar 2014.

München (Tyskland),«Voters deliver resounding no to Munich 2022 Winter Olympics bid», fra Deutsche Well, 11. november 2013 Barcelona (Spania), St. Moritz (Sveits) og flere andre var tidligere interessert, men trakk seg uten å ha søkt. München og St. Moritz hadde folkeavstemning med negativt resultat.

 Arenaer 
I februar 2021 annonserte Beijing at alle arenaene til Vinter-OL 2022 skulle benytte fornybar energi. Fem isidretter ble arrangert i Olympiaparken i Beijing, Hovedstadsstadion og Wukesong sportssenter, som alle var arenaer i Sommer-OL 2008. Big Air for snøbrett og freestyle ble arrangert i et nyutbygget urbant område i Shijingshan-distriktet i Beijing. Byen Taizicheng i Chongli-fylket og byen Zhangjiakou, som begge ligger i Hebei-provinsen, var vertskap for langrenn, skihopping, kombinert, skiskyting, snøbrett og freestyle. I Yanqing-distriktets fjellområde Xiaohaituo ble det arrangert aking, bobsleigh og alpine grener.

 Olympiaparken 
ArenaIdrett(er)Ref. Beijings nasjonalstadion  Åpnings- og avslutningsseremoni  Beijing nasjonale vannsportsenter  Curling  Beijing nasjonale innendørsstadion  Ishockey  Beijing nasjonale skøyteoval  Hurtigløp på skøyter  Olympiaparken konferansesenter  Internasjonalt mediesenter 
 Beijings olympialandsby for Vinter-OL 2022 
Beijings olympialandsby ble i 2009 tatt i bruk til andre formål. Det ble derfor bygget en ny olympialandsby i mindre skala. Den nye landsbyen er en del av Olympiaparken i Beijing som er en del av Nasjonalt olympisk sportssenter.
 Andre arenaer i Beijing 
ArenaIdrett(er)Ref. Hovedstadsstadion  Kunstløp, Kortbaneløp på skøyter  Wukesong sportssenter  Ishockey  Big Air Shougang, Shijingshan-distriktet  Snøbrett (Big Air), Freestyle (Big Air) 
 Yanqing-området 
ArenaIdrett(er)Ref. Xiaohaituo alpinarena  Alpint  Xiaohaituo bobsleigh- og akebane  Bobsleigh, Aking, Skeleton   Yanqing MMC  Mediasenter   Yanqing olympialandsby  Deltakerlandsby  
 Zhangjiakou-området 
ArenaIdrett(er)Ref. Kuyangshu langrenn- og skiskytterarena  Skiskyting, Langrenn, Kombinert (langrenn)  Kuyangshu skihopparena  Skihopping, Kombinert (skihopping)   Genting snøpark  Snøbrett (slopestyle, halfpipe), Freestyle  Thaiwoo skiarena  Snøbrett (cross), Freestyle   Wanlong skiarena  Snøbrett (parallelslalåm)   Genting Hotel  Mediasenter  Zhangjiakou olympialandsby  Deltakerlandsby  

 Idretter 
Sju nye øvelser var lagt til: big air i freestyle for menn og kvinner, monobob for kvinner, mikslag­konkurranse i freestyle, mikslag­konkurranse i skihopping, mikslag­konkurranse i snowboardcross og miksstafett i kortbaneløp på skøyter.

Det ble arrangert 109 øvelser i 7 idretter med 15 disipliner. 

 Deltakelse 

9. desember 2019 kunngjorde World Anti-Doping Agency (WADA) at Russland var blitt utestengt fra all internasjonal idrett i fire år etter at russiske myndigheter ble kjent skyldig i å ha manipulert dopingtester de hadde gitt til WADA i januar 2019. Den internasjonale voldgiftsretten for sport (CAS) opprettholdt dommen, men justerte utestengelsesperioden til to år. Som et resultat av utestengelsen ville WADA kun godta individuelt klarerte russiske utøvere til å delta i lekene, akkurat som i vinter-OL 2018. Russiske utøvere deltok som nøytrale utøvere under den russiske nasjonale olympiske komités flagg med koden ROC.

 Deltakerland 
91 nasjonale olympiske komiteer og lag hadde minst én kvalifisert utøver til lekene. (Antall kvalifiserte utøvere i parentes).

Nasjoner og lag som deltok i 2018, men deltok ikke i 2022











Nasjoner og lag som deltok i 2022, men deltok ikke i 2018









Fotnoter

 Russland var utestengt fra å delta, men godkjente russiske utøvere deltok under Russlands nasjonale olympiske komités navn og flagg (ROC).
 Nord-Koreas nasjonale olympiske komité var suspendert.
 Haiti og Saudi-Arabia debuterte i vinter-OL.

 Program 

 Medaljefordeling 
 Vertsnasjon ()
+ 40px|left|De olympiske ringer  Medaljefordeling – Vinter-OL 2022 Beijing 40px|right|De olympiske ringer   1.    16  8  13  37 2.    12  10  5  27 3.    9  4  2  15 4.    8  10  7  25 5.    8  5  5  18 6.    8  5  4  17 7.    7  7  4  18 8.    7  2  5  14 9.    6  12  14  32 10.    5  7  2  14 11.    4  8  14  26 12.    3  6  9  18 13.    2  7  8  17 14.    2  5  2  9 15.    2  3  2  7 16.    2  2  4  8 17.    2  1  0  3 18.    1  2  1  4 19.    1  1  0  2 20.    1  0  2  3 21.    1  0  1  2   1  0  1  2   1  0  1  2 24.    0  2  0  2 25.    0  1  0  1   0  1  0  1 27.    0  0  1  1   0  0  1  1   0  0  1  1 Totalt  109  109  109  327

 Påvirkninger på grunn av covid-19 
På grunn av den pågående koronapandemien ble det foretatt hyppige tester av deltakere, trenere og støttepersonell i forkant av OL. Dessuten hadde Kina strenge smittevernsregler og krav til testing og vaksinering for alle som skulle inn i landet i forbindelse med vinterlekene. I likhet med mange av mesterskapene som ble arrangert i perioden fra våren 2020 til våren 2022, var det begrenset med publikum tilstede. Kinesiske myndigheter stanset alt salg av billetter, men små grupper av utvalgte personer fikk tillatelse til å se olympisk idrett fra tribuneplass.

Flere deltakere, trenere og støttepersonell fikk positivt utslag på covid-19-tester kort tid før lekene startet. Av norske utøvere ble skihopperne Daniel-André Tande og Johan André Forfang og skiløperne Anne Kjersti Kalvå, Heidi Weng og Simen Hegstad Krüger smittet. Også langrennstreneren Arild Monsen samt fem personer i støtteapparatet testet positivt for korona. Ragnhild Haga ble hentet inn som erstatter for Anne Kjersti Kalvå og det ble løpende vurdert om det skulle hentes inn erstattere for andre smittede utøvere.

En rekke andre nasjoner hadde også forskjellige utfordringer der utøvere testet positivt på korona før OL. Blant disse var Østerrike der, skihopperen Marita Kramer mistet hele OL på grunn av koronasmitte samt langrennsløperen Teresa Stadlober og alpinisten Katharina Gallhuber som begge ble smittet, men fikk tillatelse til å delta. Også nasjoner som Sverige, Danmark, Slovenia,  Polen, USA, Canada, Sveits, Australia, Iran og ROC (Russiske utøvere) hadde deltakere som enten måtte erstattes eller som måtte stå over deler av OL. Kombinertløperen Kristjan Ilves fra Estland testet positivt for korona 2. februar 2022, men ble frisk nok til å bli nummer ni i konkurransen i stor bakke.

 Kringkasting 
29. juni 2015 annonserte Den internasjonale olympiske komité at Discovery Communications hadde fått tildelt OL-rettighetene i Europa fra 2018 til 2024.

 Norge 

I Norge ble OL-sendingene vist på Discovery Norways kanaler Eurosport og TVNorge, samt strømmetjenesten Discovery+. Øvelsene ble sendt direkte fra klokken 2 om natten til 16 på ettermiddagen.

Eirik Fure var programleder for OL direkte om natten, mens OL-studio på dagtid ble avholdt med Susanne Jørstad Wergeland og Jonas Bergh-Johnsen som programledere. OL-kveld ble sendt fra 19.30 til 21 med Anne Rimmen og Carsten Skjelbreid som programledere.

Flere grener ble dekket med norske kommentatorer og eksperter:

 Gren Kommentator  Ekspertkommentator  Ekspert(er) i studio  Reporter i Beijing20px|Aking Aking Theis Magelssen colspan=3 20px|Alpint Alpint  Kenneth Fredheim  Tom Stiansen   Line Andersen20px|Bobsleigh Bobsleigh colspan=3 20px|Curling Curling Thoralf Hognestad  Lars Vågberg  Christoffer Svae 20px|Freestyle Freestyle Stig Moen  Bastian Juell (skicross)Bendik Øye   Camilla Wold Knudsen20px|Hurtigløp på skøyter Hurtigløp Arve Fuglum  Eskil Ervik  Håvard Bøkko  Trond Ahlsen20px|Ishockey Ishockey Anders BlegebergFrode Marti  Geir Hoff colspan=2 20px|Kombinert Kombinert samme som langrenn og skihopping20px|Kortbaneløp på skøyter Kortbaneløp colspan=3 20px|Kunstløp Kunstløp Lise Røsto Jensen colspan=3 20px|Langrenn under Vinter-OL 2022 Langrenn Asbjørn Myhre  Trond Nystad  Martin Johnsrud SundbyTor-Arne Hetland  Caroline Simonsen20px|Skeleton Skeleton colspan=3 20px|Skihopp Skihopping Jørgen Klem  Kjetil Strandbråten  Jan-Erik AalbuArne Scheie  Sondre Skandsen20px|Skiskyting Skiskyting Ingrid Sørli Glomnes  Roger Grubben  Ann Kristin FlatlandLars Berger  Pål Gordon Nilsen20px|Snøbrett Snøbrett Joachim «Deigen» EltvikStig Moen (snowboardcross)  Kjersti Buaas  

 Sverige 
I Sverige ble lekene sendt på Kanal 5, Kanal 9, Discovery+ samt på Eurosport.

 Referanser 

 Eksterne lenker 

  Beijing 2022 Olympic Winter Games – Documents hos olympics.com
  International Olympic Comitttee: Report of the Coordination Commission for the XXIV Olympic Winter Games Beijing 2022 hos stillmed.olympics.com
  2022 Winter Olympics hos olympedia.org
 Nettside for Oslo2022 – midlertidig etat i Oslo kommune som utarbeidet Oslos OL-søknad
 Lviv's nettside for deres OL-søknad for 2022 (ukrainsk)
 Barcelona kandidatur 2022 (på spansk, med engelske sider)
 Graubünden 2022-sider (tysk)


Kategori:Arrangementer påvirket av koronaviruspandemien